क्रिकेट

क्रिकेट ऐगो बल्ला आरू गेंद के दलीय खेल छीकै जेकरो शुरुआत दक्षिणी इंग्लैंड म होलो छेलै।
हेकरो सबसऺ प्राचीन निश्चित संदर्भ १५९८ म मीलै छै, अबं ई १०० स अधिक देश म खेल्लो जाय छै। क्रिकेट के कई प्रारूप छै, हेकरो उच्चतम स्तर टेस्ट क्रिकेट छीकै, जेकरा मं वर्तमान प्रमुख राष्ट्रीय टीम भारत, ऑस्ट्रेलिया, दक्षिण अफ्रीका, इंग्लैण्ड, श्रीलंका, वेस्टइंडीज, न्यूजीलैण्ड, पाकिस्तान, ज़िम्बाब्वे , बांग्लादेश अफ़ग़ानिस्तान आरू आयरलैण्ड छै।1 जनवरी 2009 के अनुसार अप्रैल 2018 म, आईसीसी न घोषणा करलकै कि उ 1 जनवरी 2019 स अपनो सभ 120 सदस्य क ट्वेन्टी-२० अंतरराष्ट्रीय के मान्यता प्रदान करने छै । क्रिकेट के बल्ला स गेंद क खेलै छै। यही बीच गेंदबाज के टीम के अन्य सदस्य मैदान म क्षेत्ररक्षक के रूप म अलग-अलग स्थिती म खड़ा रहै छै, ई खिलाड़ी बल्लेबाज क दौड़ बनाय स रोकै के लेली गेंद क पकड़ै के प्रयास करै छै, आरू यदि सम्भव होय छै त होकरा आउट करै के कोशिश करै छै। बल्लेबाज यदि आउट नय होय छै त उ विकेट के बीच म भागी क  दूसरो बल्लेबाज ("गैर स्ट्राइकर") स अपनो स्थिति क बदलै सकै छै, जे पिच के दूसरै ओर खड़ा होय छै। ई प्रकार एक बार स्थिति बदली लेला स एक रन बनी जाय छै। यदि बल्लेबाज गेंद क मैदान के सीमारेखा तक हिट करी दैय छै त भी रन बनी जाय छै। स्कोर केलो गेलो गए रन के संख्या आरू आउट होय वाला खिलाड़ी के संख्या मैच के परिणाम के निर्धारित करै वाला मुख्य कारक होय छै।

ई कई बात प निर्भर करै छै कि क्रिकेट के खेल क ख़त्म होला म केतना समय लगतै। पेशेवर क्रिकेट म ई सीमा हर पक्ष के लेली २० ओभर स लेकऽ ५ दिन  तक  खेले के होय सकैऽ सकै छै। ् खेल के अवधि के आधार प विभिन्न क्रिकेट खेल के नियम छै जे खेल म जीत, हार, अनिर्णीत (ड्रा), या बराबरी (टाई) के निर्धारण करै छै ।

क्रिकेट मुख्यतः ऐगो बाहरी खेल छीकै आरू कुछ मुकाबला कृत्रिम प्रकाश (फ्लड लाइट्स) म भी खेल्लो जाय छै। उदाहरण के लेली, गरमी के मौसम म हेकरा संयुक्त राजशाही (UK), ऑस्ट्रेलिया, न्यूजीलैंड आउ दक्षिण अफ्रीका म खेल्लो जाय छै। ् जबकि वेस्ट इंडीज, भारत, पाकिस्तान, श्रीलंका आरू बांग्लादेश म ज्यादातर मानसून के बाद सर्दिउ म खेल्लो जाय छै।

मुख्य रूप स हेकरो प्रशासन दुबई म स्थित अंतर्राष्ट्रीय क्रिकेट परिषद (आईसीसी) के द्वारा करलो जाय छै,जे होकरो सदस्य राष्ट्र के घरेलू नियंत्रित निकाय के माध्यम स विश्व भर मे् खेल के आयोजन करै छै। आईसीसी अंतरराष्ट्रीय स्तर प खेल्लो जाय वाला पुरूष आरू महिला क्रिकेट दोनों के नियंत्रण करै छै। हालांकि पुरूष, महिला क्रिकेट नय खेलै सकैय छै। पर नियम के अनुसार महिला पुरुष के टीम म खेलै सकैय छै।।

मुख्य रूप स भारतीय उपमहाद्वीप, आस्ट्रेलिया, यूनाइटेड किंगडम, आयरलैंड, दक्षिणी अफ्रीका आरू वेस्टइंडीज म क्रिकेट के पालन करलो जाय छै।। नियम संहिता के रूप म होय छै जे, क्रिकेट के कानून कहलावै छै आरू हेकरो अनुरक्षण लंदन म स्थित मेरीलेबोन क्रिकेट क्लब (एम सी सी) के द्वारा करलो जाय छै। हेकरा म आई सी सी आरू अन्य घरेलू बोर्ड के परामर्श भी शामिल होय छै।

क्रिकेट मुकाबला दु दलों (टीमों) या पक्ष के बीच खेल्लो जाय छै। हर टीम म ग्यारह खिलाड़ी होय छै। हेकरो मैदान कई आकार आरू आकृति के होय सकै छः। मैदान घास के होय छै, आरू हेकरो ग्राउंड्समैन के द्वारा तैयार करलो जाय छै, जेकरो कार्य म उर्वरण, कटाई, रोलिंग आरू सतह क समतल करना शामिल होय छै। मैदान के व्यास  सामान्य होय छै। मैदान के परिधि क सीमा कहलो जाय छै। आरू हेकरा कभी कभी रंगी भी देलो जाय छै।  भदिया जाय छै या कभी कभी एक रस्सी के द्वारा मैदान के बाहरी सीमा क चिह्नित करलो जाय छै ्। मैदान गोल, चौकोर या अंडाकार हुए सकै छै, क्रिकेट के सबसऺ प्रसिद्ध मैदान छीकै ओवल। 
प्रत्येक टीम के उद्देश्य होय छै, दूसरु टीम स अधिक रन बनाना आरू दूसरो टीम के सभ खिलाड़ी क आउट करना। क्रिकेट म खेली क ज्यादा रन बनाय क भी जीतलो जाय सकैय छै, चाहे दूसरो टीम के पूरी तरह से आउट नय करलो गेलो हुए। दूसरो रूप म खेल क जीतै के लेली अधिक रन बनाना आरु दूसरो टीम क आउट करना जरुरी होय छै , अन्यथा मुकाबला बिना कोय नतीजा के समाप्त होय जाय छै। खेल शुरू होला स पहीनं दोनों टीम के कप्तान ऐगो सिक्का क उछलाय करी क निर्धारित करै छै कि कोन सा टीम पहीनं बल्लेबाजी या गेंदबाजी करतै। टॉस जीतै वाला कप्तान पिच आरू मौसम के वर्तमान आरु प्रत्याशित स्थिति के अनुसार अपनो फैसला लेय छै।